Més de 2.000 persones van gaudir en 2019 de les activitats gratuïtes de foment de la lectura
2025-07-24

Les xifres ho testifiquen i, cosa que és més important, la satisfacció que setmana rere setmana mostren els participants en totes i cadascuna de les activitats gratuïtes de foment de la lectura que l’Ajuntament de Burjassot, des de l’àrea de Cultura i Joventut, dirigida per la regidora Estefanía Ballesteros, organitza al llarg de l’any.

Contacontes, presentacions de llibres, el Club de Lectura, el Mercat del Bescanvi, el Mes del Llibre, les diferents animacions lectores…tot preparat fins al més mínim detall per l’equip de les Biblioteques Municipals de Burjassot. Una programació que, mes a mes, se supera i que té en compte també els suggeriments dels usuaris i les usuàries de les Biblioteques.

Un treball que ha portat al fet que més de 2.000 persones, concretament, 2.281, hagen gaudit durant 2019 de les activitats programades que estan pensades per a totes les edats, creant així un hàbit lector des de la base, amb els més menuts de la casa a la Biblioteca Infantil, passant pels joves i arribant també als adults.

En xifres, 1.548 persones han format part de les activitats d’animació lectora dirigides al públic infantil i adult. A aquesta xifra cal sumar les 141 persones que participen de manera activa en el Club de Lectura de la Biblioteca d’Adults i els 291 escolars de Burjassot que han tingut l’oportunitat de realitzar una visita guiada a les instal·lacions de la Biblioteca Infantil. I, no podia faltar la programació especial pel Mes del Llibre, que reunia 266 persones en els actes programats per a commemorar el Dia del Llibre i els 35 alumnes i alumnes dels tallers de tècniques d’escriptura i d’escriptura creativa, aquest últim en valencià.

El 2020 ha començat amb noves propostes de foment de l’hàbit lector i, fins hui, són desenes les persones que continuen apostant per participar en elles. Una vertadera satisfacció per a a l’Ajuntament de Burjassot.